b'\n_START_ARTICLE_\nCai (estat)\n_START_PARAGRAPH_\nL\'Estat de C\xc3\xa0i (xin\xc3\xa8s tradicional: \xe8\x94\xa1\xe5\x9c\x8b,\xc2\xa0xin\xc3\xa8s simplificat: \xe8\x94\xa1\xe5\x9c\x8b,\xc2\xa0pinyin: C\xc3\xa0igu\xc3\xb3,\xc2\xa0Wade-Giles: Ts\'ai Kuo) fou un estat xin\xc3\xa8s durant la Dinastia Zh\xc5\x8du (1122\xe2\x80\x93256 aC), prominent en el per\xc3\xadode de Primaveres i Tardors (770-476 aC) abans de ser extingit a principis del per\xc3\xadode dels Regnes Combatents (475-221 aC).\n_START_SECTION_\nHist\xc3\xb2ria\n_START_PARAGRAPH_\nEl primer rei dels Zh\xc5\x8du, W\xc5\xad (?-1043 aC) conced\xc3\xad t\xc3\xadtols i territoris als seus germans menors. Un, J\xc4\xab D\xc3\xb9, va ser coronat en l\'actual Sh\xc3\xa0ngc\xc3\xa0i (\xe4\xb8\x8a\xe8\x94\xa1), Zh\xc3\xb9m\xc7\x8edi\xc3\xa0n, H\xc3\xa9n\xc3\xa1n, Xina, i fou conegut com a C\xc3\xa0i Sh\xc3\xbad\xc3\xb9 ("Oncle Cai"). El seu fill, J\xc4\xab H\xc3\xba (C\xc3\xa0i Zh\xc3\xb2ng), establ\xc3\xad una capital a Sh\xc3\xa0ngc\xc3\xa0i._NEWLINE_Amb nom\xc3\xa9s l\'autoritat central nominal durant el per\xc3\xadode de les Primaveres i Tardors, l\'Estat de C\xc3\xa0i es va veure obligat a traslladar-se diverses vegades despr\xc3\xa9s de ser enva\xc3\xaft per l\'Estat de Ch\xc7\x94, primer a X\xc4\xabnc\xc3\xa0i (\xe6\x96\xb0\xe8\x94\xa1) en el 531 aC i finalment a Zh\xc5\x8dul\xc3\xa1i (\xe5\xb7\x9e\xe4\xbe\x86, avui en dia F\xc3\xa8ngt\xc3\xa1i [\xe9\xb3\xb3\xe5\x8f\xb0], Hu\xc3\xa1in\xc3\xa1n, \xc4\x80nhu\xc4\xab) a un lloc dit Xi\xc3\xa0c\xc3\xa0i (\xe4\xb8\x8b\xe8\x94\xa1). El Rei Hu\xc3\xac de l\'Estat Ch\xc7\x94 conquer\xc3\xad C\xc3\xa0i en el 447 aC i el seu territori va passar a formar part de la frontera militar del nord de Ch\xc7\x94._NEWLINE_Als marquesos C\xc3\xa0i se\'ls va permetre emigrar al sud del riu Yangtze a l\'\xc3\xa0rea que \xc3\xa9s ara Ch\xc3\xa1ngd\xc3\xa9 (H\xc3\xban\xc3\xa1n) i aix\xc3\xad pogueren ubicar-se a un lloc anomenat G\xc4\x81oc\xc3\xa0i (\xe9\xab\x98\xe8\x94\xa1) per\xc3\xb2 aquest darrer estat va ser abolit 80 anys despr\xc3\xa9s.\n_START_SECTION_\nLlegat\n_START_PARAGRAPH_\nAmb la difusi\xc3\xb3 dels cognom a totes les classes socials en l\'Imperi Q\xc3\xadn establert en el 221 aC, molta gent de l\'antic Estat de C\xc3\xa0i va prendre el cognom de C\xc3\xa0i en mem\xc3\xb2ria del seu estat anterior.'